מסכת גיטין דף לז עמוד ב

המחזיר חוב לחבירו בשביעית - צריך שיאמר לו משמט אני, ואם אמר לו אף על פי כן - יקבל הימנו, שנאמר: וזה דבר השמטה. אמר רבה: ותלי לי' עד דאמר הכי. איתיביה אביי: כשהוא נותן לו, אל יאמר לו בחובי אני נותן לך, אלא יאמר לו שלי הן ובמתנה אני נותן לך. אמר ליה: תלי ליה נמי עד דאמר הכי. אבא בר מרתא דהוא אבא בר מניומי הוה מסיק ביה רבה זוזי, אייתינהו ניהליה בשביעית, אמר ליה: משמט אני, שקלינהו ואזל. אתא אביי אשכחיה דהוה עציב[[1]](#footnote-1), אמר ליה: אמאי עציב מר? אמר ליה: הכי הוה מעשה. אזל לגביה, אמר ליה: אמטת ליה זוזי למר? אמר ליה: אין. אמר ליה: ומאי אמר לך? אמר ליה: משמט אני. אמר ליה: ואמרת ליה אף על פי כן? אמר ליה: לא. אמר ליה: ואי אמרת ליה אף על פי כן הוה שקלינהו מינך, השתא מיהת אמטינהו ניהליה ואימא ליה אף על פי כן. אזל אמטינהו ניהליה ואמר ליה אף על פי כן, שקלינהו מיניה, אמר: לא הוה ביה דעתא בהאי צורבא מרבנן מעיקרא.

**החזרת חוב לאחר השביעית**

1. **בזמן השביעית**

רש"י[[2]](#footnote-2) הקדים לסוגיה: "בזמן שהשביעית נוהגת". בגרש ירחים הציע שהכוונה היא להדגיש את הצורך באמירת 'משמט אני' גם כשאין פרוזבול. כשיש פרוזבול, פשוט שעל המלווה להבהיר שאין חובת החזרה, אך בזמן ששביעית היא מן התורה, שאין פרוזבול "ונהוג לשמט וידע הלוה- מכל מקום צריך לומר משמט אני". בתפארת יעקב פירש בפשטות שרש"י רק מזכיר לנו ששמיטה משמטת כספים בסופה:

"באותו העת שנוהג שביעית והיינו בהתחלת שנה שמינית, דאז נוהג דין שמיטת כספים של שביעית ולא בשביעית".

1. **דיבור של שמיטה**

הגמרא מוכיחה שצריך שיהיה 'דיבור של שמיטה' מהמילה 'דבר'. רש"י[[3]](#footnote-3) מבאר: "צריך לומר דיבור של שמיטה". דהיינו שחיוב הדיבור הוא על המלווה. "דאי לאו קרא, הו"א היכא דהחזיר לו א"צ שיאמר משמט אני, דמצות השמיטה היינו שלא יגוש -לזה קאמר שנאמר וכו' דצריך שיאמר. אבל **מדברי הרא"ש נראה דקאי אסיפא,** דקתני: 'ואם אמר לו אעפ"כ יקבל'- ע"ז הביא שנאמר וכו' דבדיבור של שמיטה סגי[[4]](#footnote-4)". דהיינו שניתן להסתפק רק בדיבור של שמיטה ולפיכך יכול המלווה לקבל.

בתוספות הרא"ש תמה על רש"י: "לישנא לא משמע הכי, דמשמע דאיקבל הימנו קאי, ועוד קרא לאיסורא לא איצטריך דממילא שמעינן דאסור לקבל הימנו, דהא כתיב שמוט כל בעל משה ידו. הילכך נראה לפרש **דאיקבל הימנו קאי**, וה"פ אין צריך שיאמר לו וישנה משמט אני **פעם שניה** אלא בפעם ראשונה סגיא". מרחיב הר"ן[[5]](#footnote-5):

"מסיימין בהך מתניתין בדוכתא בשביעית [סוף פרק בתרא] הכי: כיוצא בו, רוצח שגלה לעיר מקלטו ורצו אנשי העיר לכבדו, יאמר להם: 'רוצח אני'. אמרו לו: 'אעפ"כ', יקבל מהם, שנאמר: 'וזה דבר הרוצח' ע"כ. ולפיכך פירש רבינו שמשון ז"ל ,דכי קתני שנאמר וזה דבר השמטה- אסיפא מהדר, דכל שאמר לו משמט אני, פעם אחת סגי. וכי אמר ליה: 'אעפ"כ', אין צריך לחזור לשנות: 'משמט אני', אלא יקבל ממנו מיד. וכדאמרינן בירושלמי [פ"י דשביעית ה"ג] דאומר לו: 'משמט אני' בשפה רפה והימין פשוטה לקבל. ומפיק לה מ'זה דבר', כלומר דבור בעלמא. ומדכתיב וזה דריש, דאין צריך אלא דיבור אחד".

החתם סופר מציע שאין כאן מחלוקת להלכה, אלא שרש"י מרוויח הבנה בדעת אבא בר מרתא:

"דכתיב וזה דבר השמיטה, פירש"י: צריך שיאמר משמט אני, פי' דהוה ס"ד כיון שאינו נוגשו וזה משלם מעצמו בלי תביעה, מותר לקבל ממנו- קמ"ל 'דבר', שצריך שיאמר: 'משמט אני', והר"ש בפי' המשנה מוסיף עוד מ'וזה דבר השמיטה' נפקי, דסגי בפ"א ושוב מותר לקבלו ממנו. ואפשר **גם רש"י ס"ל כן**, רק לא פי' כן, משום דרצה לפרש לפי אבא בר מרתא דלא אמר הכי, היינו משום לא דריש אלא 'דבר' ולא 'וזה'. והוה סד"א דאם יאמר: 'אעפ"כ', יהיה רבה צריך לחזור ולומר: 'משמט אני עד עולם' וצ"ל הא דתנן: 'המחזיר חוב בשביעית רוח חכמים נוחה הימנו' היינו **שגורם** שחברו יקיים מ"ע **לומר** משמט אני, אבל לא שיחזיר לו ממש. כך צ"ל דעתו של אבא בר מרתא".

1. **צריך שיאמר משמט אני**

יש לדון האם חובות נשמטים מאליהם. כתב בספר יראים:

"חוב שעבר עליו שביעית **אינו רשאי לוה לעכבו,** אלא על פי מלוה. שכל זמן שלא השמיטו מלוה חייב לפרוע. אלא לוה יזמין מלוה לדין שישמיט לו חובו כאשר צוה היוצר, וב"ד יחייבו למלוה לומר: 'משמיט אני' כאשר צוהו חכמים.. ואם אינו רוצה המלוה לומר 'משמיט אני'- יכפוהו ב"ד, כדתניא בכתובות בהכותב [פ"ו א'].. במצות עשה כגון שאמרו לו: 'עשה סוכה ולולב' ואינו עושה- מכין אותו עד שתצא נפשו. ונראה לי. שאין הדברים הללו אלא בב"ד של ארץ ישראל, אבל בב"ד של חוץ לארץ אינן רשאין לכופו במכין אותו[[6]](#footnote-6)". דברים אלו הם המשך ישיר לשיטת רש"י, שהבין שהמצווה היא לומר 'משמט אני'. מכל מקום במה שכתב שהשמיטה איננה חלה מאליה תמה עליו ברקנטי[[7]](#footnote-7) ממסכת מכות שם משמע שהנחת היסוד של הסוגיה היא ששמיטה מתרחשת מאליה[[8]](#footnote-8). "אפשר להסביר שכל עוד לא בא הלווה להחזיר מקיים המלווה את המצווה בדרך של שב ואל תעשה כשאינו הולך לתובעו, ורק כאשר הלווה בא להחזיר מקיים את המצווה בקום ועשה על ידי האמירה[[9]](#footnote-9)". המרדכי[[10]](#footnote-10) הוכיח להיפך: "נראה דשביעית **הפקעתא דמלכא הוא**. אף על גב דלא אמר: 'משמט אני'... שהשביעית משמטת מאיליה אף על פי שלא אמר משמט אני. אלא מצוה הוא דרמיא עליה [באמירה] דכתיב וזה דבר השמטה. ומ"מ אם בא להחזיר במוצאי שביעית כלשון המחזיר חוב בשביעית יאמר לו משמט אני כו' אבל אם לא בא להחזיר במוצאי שביעית, כלשון **המחזיר** חוב בשביעית, א"צ כלום, דשמוט ועומד הוא. דומיא דקתני התם בסיפא: רוצח שגלה לערי מקלט ורצו אנשי העיר לכבדו, יאמר: 'רוצח אני'. משמע דלא רמי עליה לומר כן אא"כ רצו לכבדו כדי למונעם, הכי נמי לא רמי עליה אא"כ בא להחזיר. אבל הדיבור אינו מעכב השמטה[[11]](#footnote-11)". דעות אלה הם המשך הבנת הרא"ש, שהלימוד מ'זה דבר השמיטה' איננו לחייב אמירה, אלא לפטור מאמירה חוזרת של 'משמט אני', אפילו אם עבר זמן מן האמירה הראשונה[[12]](#footnote-12). "יש להעיר שרבינו אביגדור מוסיף.. שגם כשלא בא להחזיר, מצווה עליו לומר: משמט אני', בדומה ל.. בכור שהוא קדוש מאליו , ומכל מקום מצווה עליו להקדישו.. לולא דבריו ניתן לומר שאין שום מצווה באמירה, ורק כאשר הלווה בא להחזיר את החוב יש לחוש .. משום גניבת דעת לכן חייבו את המלווה לומר לו שידע שלפי הדין אינו חייב להחזיר. כך עולה מחידושי הריטב"א (כ"י), שכאשר הלווה אומר מיד כשבא להחזיר שנותן את הכסף בתורת מתנה – אין המלווה צריך לומר לו כלום[[13]](#footnote-13)".

1. **דברי הלווה**

בניסוח דברי הלווה שתי אפשרויות. המשנה נקטה את המשפט: 'אף על פי כן', והברייתא: 'שלי הן ובמתנה אני נותן לך'. ניתן להבין זאת בכמה אופנים. 1.יתכן שהברייתא מפרשת את המשנה, ויש צורך לומר הכול[[14]](#footnote-14). לפי זה ההגדרה של השבת החוב כמתנה היא הכרחית. כתב בשיעורי ר' דוד:

"מעיקר הדין מוכרח לומר לו כן [שנותן בתורת מתנה], ואי לא אמר כן אסור לקבל ממנו, וממילא אין שום ראיה דצריך שיאמר לו מדעתו, דהא דנקט כל לשון זה, היינו משום דאף בדרך כפיה צריך שיאמר לו כן.. אכן צ"ע דכיון דמותר רק באופן שאומר מפורש: 'במתנה אני נותן לך', א"כ אמאי מותר זה רק אחר שאמר המלוה: 'משמט אני', דהא אף קודם שיאמר 'משמט אני', כיון דמביא לו מעות ואומר: 'במתנה אני נותן לך', אמאי אסור ליקח. לדעתו ניתן לראות כאן כדברי תוס' רי"ד שישנה מצווה בדיבור המלווה, אך סיים: "ואינו מובן איזה חילוק יש בזה. ואולי י"ל דבלא משמט אני הוי זה רק רמאות בזה שאומר מתנה אני נותן לך, וצ"ע".

2. ניתן להבין שאין משמעות להבדל, ושני הנוסחים טובים. כך ניתן להבין בפשטות את דברי הרמב"ם:

"כל המחזיר חוב שעברה עליו שביעית רוח חכמים נוחה הימנו, וצריך המלוה לומר למחזיר: 'משמיט אני וכבר נפטרת ממני', אמר לו: 'אעפ"כ רצוני שתקבל'- יקבל ממנו, שנאמר: 'לא יגוש', והרי לא נגש,.ואל יאמר לו: 'בחובי אני נותן לך', אלא יאמר לו: 'שלי הם ובמתנה אני נותן לך'.

החזיר לו חובו ולא אמר לו כן, מסבב עמו בדברים עד שיאמר לו: 'שלי הם ובמתנה נתתים לך', ואם לא אמר- לא יקבל ממנו אלא יטול מעותיו וילך לו[[15]](#footnote-15)". אמנם ניתן להציע ששני הנוסחים מיועדים לשני מקרים שונים. - 3.פריעה יזומה די לה בהכרזת 'אף על פי כן', ועל כך דברה המשנה. פריעה על פי דרישת המלווה, "אם תלה ליה -לא סגי עד דאמר: 'במתנה אני נותן לך'[[16]](#footnote-16)". לפי זה מבאר בקרבן נתנאל מדוע הקשה אביי על רב ולא מן הברייתא על המשנה, שסבר שנוסח המשנה נועד לפורע מיוזמתו, אולם מאחר שרבה נצרך לתבוע, עליו להזדקק ללשון מתנה מפורשת. 4.הריטב"א[[17]](#footnote-17) מחלק בפשטות בין המפרש לכתחילה שבמתנה הוא נותן בו עסקה הברייתא, לבין המשיב סתם או בתורת חוב, שהכרחי שיאמר: 'אעפ"כ', כדי לגלות שמדובר במתנה[[18]](#footnote-18). בהמשך נציע אבחנה נוספת לפי הראב"ד.

1. **ההשפעה על הלווה**

רש"י מדבר על כפייה ממש:"ותלי ליה - אם היה רוצה לחזור בו יתלנו על עץ אם גברה ידו עד דאמר ליה אף על פי כן". ביטויים דומים בראשונים הם תפיסה בבגדו[[19]](#footnote-19), לדחוק או לפתות[[20]](#footnote-20). שיטת רש"י מתאימה לדעת הרי"ד שהחוב איננו נמחק מאליו[[21]](#footnote-21). תמה הרא"ש:

"ולא נהירא דאם כן בטלת תורת שמטה[[22]](#footnote-22)". הרי"ד הוסיף על דברי רש"י:

"רשאי לכופו עד שיחזור ויתנם לו, ודוקא אם הביאם לו מתחלה ואמ' לו: 'משמיט אני', אבל אם לא הביאם לו כלל- אינו יכול לכופו שיביאם לו שהרי לא קיים שום מצוה". בזה מתורצת קושיית הרא"ש: אם אין יוזמה מצד הלווה מתקיימת מצוות שמיטה. בדומה לכך כתב החתם סופר:

"מפירש"י משמע היינו אח"כ **שכבר אמר אעפ"כ**, רוצה לחזור בו- תלינן לי' וכופין אותו לקיים דבורו. אף על גב בעלמא אם אמר לו ליתן לו מתנה מרובה יכול לחזור בו, הכא דמתנה מכח הלואה אתי', תלינן וכופין לקיים דבורו. אך הערוך פי' תלינן לי-' קודם שיאמר אעפ"כ תלי' ביד ופניו לרמז שיבין לומר כן ו**לדינא אפשר שניהם אמת: תחלה מרמזין לו שיאמר כן ושוב משאמר אעפ"כ כופין לקיים מוצא שפתיו[[23]](#footnote-23)".**

זה שרבה לא כפה על אבא השבת החוב, "משום דלא הוה כח בידיה. אי נמי (בריא[[24]](#footnote-24)) הוה ליה מילתא לרבה להכותו ולהלקותו על כך. אי נמי אי לאו דהדר ואייתינהו ניהליה, הכי נמי דהוה תלי ליה[[25]](#footnote-25)". ובגרש ירחים[[26]](#footnote-26) כתב: "בלאו הכי קשה למה לא כתב פרוזבול, לכן יש לומר דרבה קאי בשיטת אביי, דפרוזבול לא מהני רק לרבי דסבירא ליה שביעית בזמן הזה דרבנן, ורבה החמיר על עצמו לחוש לשביעית בזמן הזה דאורייתא ולא מהני פרוזבול. והשתא הך דתלי ליה.. היינו מקולי שביעית לפום סוגיין דעלמא דכתבי פרוזבול דשביעית בזמן הזה דרבנן, ואם כן רבה שחשש לשביעית בזמן הזה מן התורה, אם כן לא יכול לכופו ולדבר עמו שיאמר 'אף על פי כן', עד שהורהו אביי.. ולפי זה אפשר דלרבא דטעמא משום הפקר בית דין, ושביעית דאורייתא, מודה רש"י דאין יכול לכופו". ראשוני ספרד נקטו שהתליה המדוברת עדינה יותר: "פי' רב נתן בעל הערוך ז"ל תולה עיניו בו כאלו רוצה לקבל כדי שיתבייש הלה ויאמר לו אעפ"כ.. ובירושלמי בשלהי מס' שביעית א"ר הונא אומר לו משמט אני בשפה רפה והימין פשוטה לקבל[[27]](#footnote-27)".הרמב"ם נקט:

מסבב עמו בדברים[[28]](#footnote-28) ובלשון המאירי: "לעכבו בדברים עמו ולהעמידו כתליה שלא לילך עם המעות, אלא שיסבבנו בדברים היאך הלוה לו מעותיו לאהבתו, אלא שמצד המצוה הוא משמט. ושמצות ההשמטה על המלוה, אלא שהלוה יכול לפרוע אם ירצה[[29]](#footnote-29)". יתכן שמחלוקת היא אם מותר לדבר במפורש, או שמא יש לרמוז בלבד[[30]](#footnote-30). ניתן להבין בדברי הסמ"ג[[31]](#footnote-31), שלמלווה מותרת רק רמיזה, ולזולתו, דוגמת אביי בגמרא, מותר לדבר. אמנם "לפירוש הרא"ש וסייעתו, מאי פריך אביי עלה דרבא מהא דתנן כשהוא נותן לו כו' היאך מוכח מלשון זה שלא יהיה יושב ומצפה עד שיאמר לו כן[[32]](#footnote-32)"?

הראב"ד מפרש תליה להיפך: כעיכוב ההחזרה: "כשיאמר לו אעפ"כ- לא יצניעם מיד אלא תולה **אותם** לפניו שיחזירם[[33]](#footnote-33)". לפי זה רבה חידש לאביי הבדל בין הברייתא לבין המשנה, שכשאומר נוסח מתנה, אין צריך המלווה להשהות את לקיחת המעות.

1. **מתי נוהגת האמירה[[34]](#footnote-34)**

יתכן שיש חילוקים בין הזמנים. יתכן שבזמן ששביעית דאורייתא החוב נשמט מאליו[[35]](#footnote-35). לעומת זאת מתשובת הגאונים[[36]](#footnote-36) עולה, שבימינו לווה **חייב** לומר אף על פי כן. רבי זרחיה הלוי[[37]](#footnote-37) מוסיף שבארץ ישראל גם בזמן הזה אין חיוב, אלא רוח חכמים נוחה הימנו.

1. **טעם היחס בין השבה לשמיטה**

הרב קוק מזהה כאן איזון עדין בין צדק קפיטאליסטי לבין שוויון סוציאליסטי. ישנה עוצמה מיוחדת בכך שהשבת ההלוואה תלויה דווקא במוצא פיו של הלווה. העובדה שהדבר תלוי בו, מסירה את העול הנפשי מעל נפש הלווה.

"התכלית העקרית של שמיטת החוב בשביעית הוא מפני כי קרא שמיטה לד', **להסיר את העול היותר כבד** שמתקבץ לרגלי שליטת העשירים על העניים, מפני שהוצרכו להם איזה פעם להלואה... ההשמטה של שביעית צריכה עם זה שמירה, **שלא תחליש את רגש היושר והצדק מנגע ברכוש רעהו**. ע"כ די לו ליסוד תכלית השביעית בדיבור 'משמט אני', שבזה יסור הסבל ועול העבדות מלוה למלוה. אמנם מקום הניחה תורה לרגש היושר הטהור שילך ע"פ דרכו, כי בעל נפש טהורה כאשר יאתה לאיש הישראלי המודרך ע"פ חקי תורת ד', לא יאבה להיות נהנה מיגיע רעהו. ע"כ באמרו אעפ" כ יקבל ממנו[[38]](#footnote-38)".

1. "פ"א נסע ה"חפץ חיים" ברכבת, וישב עמו רשע משכיל אחד ואמר: הנה מצינו שרבא אהב כסף שאמר במסכת בבא בתרא (קמ"ט, א') "איקפד רבא. אמר: קא מגמרי טענתא לאינשי ומפסדי לי". ענה לו החפץ חיים: מה שהיה שם איני יודע, אפשר שהיה צריך לפדיון שבויים וכדומה, אבל גמרא אחרת אני יודע, בסנהדרין (ע"ב, א'): "רבא איגנבו ליה דיכרי במחתרתא, אהדרינהו ניהליה ולא קבלינהו, אמר הואיל ונפק מפומיה דרב", אף שהיה שלו לגמרי בדין, לא לקח. הנה חזינן כמה שרבא לא אהב כסף!". (דף על הדף בשם הרב חיים קנייבסקי). [↑](#footnote-ref-1)
2. ד"ה המחזיר. [↑](#footnote-ref-2)
3. ד"ה שנאמר. [↑](#footnote-ref-3)
4. שלמי תודה . [↑](#footnote-ref-4)
5. על הרי"ף דף יט עמוד ב ד"ה שנאמר. [↑](#footnote-ref-5)
6. סימן קסד. [↑](#footnote-ref-6)
7. שמח. [↑](#footnote-ref-7)
8. דף ג. למשל: "אמר רב יהודה אמר שמואל: האומר לחבירו ע"מ שלא תשמטני שביעית - שביעית משמטת" (שם עמוד ב). ברקנטי נאמר שהיראים חזר בו, אולם יתכן שחזר בו רק מחיוב הלווה להחזיר עד שאמר מלווה 'משמט אני'. [↑](#footnote-ref-8)
9. בירור הלכה לדף לז עמוד ב ציון א אות א. [↑](#footnote-ref-9)
10. וכן דעת הרמב"ן ששמיטה מפקיעה מאליה (מובא בתשובות הרא"ש כלל עז, ד). [↑](#footnote-ref-10)
11. מרדכי רמז שפ בשם רבי אביגדור. [↑](#footnote-ref-11)
12. רש"ל (סימן מה) מוכיח זאת מהסיפור בגמרא. [↑](#footnote-ref-12)
13. בירור הלכה שם. לפי זה כותב הרמב"ן שהלווה רשאי לתבוע לקבל את שטר החוב בחזרה. [↑](#footnote-ref-13)
14. רש"ל סימן מה, וכן משמע ברבינו ירוחם ובריא"ז. [↑](#footnote-ref-14)
15. רמב"ם הלכות שמיטה ויובל פרק ט הלכות כח-כט. [↑](#footnote-ref-15)
16. קרבן נתנאל פרק ד סימן יט אות ר. [↑](#footnote-ref-16)
17. בכתב יד, ד"ה אמר ליה. [↑](#footnote-ref-17)
18. ר' דוד לשיטתו חולק על כך. לדעתו דווקא אחרי אמירת 'משמט אני' ניתן להציע מתנה.

    "לכאורה מיותר כל האריכות הזה, ולמה הובא זה בגמ'. וביאר הריטב"א דהנה קי"ל המחזיר חוב בשביעית רוח חכמים נוחה הימנו, וא"כ אבא בר מרתא היה סבור דכיון שבא להחזיר, ורבה אמר לו משמט אני, כבר יצא ידי רוח חכמים נוחה הימנו ותו לא יקבלם ממנו. וע"ז אמר לו אביי דכיון דאי הוה אמרת ליה: 'אעפ"כ', הוה שקלינהו, א"כ לא יצאת עדיין ידי רוח חכמים נוחה הימנו עד שתאמר לו כן...ולהנ"ל נראה, דאם יתן לו במתנה קודם שיאמר 'משמט אני'- לא יצא ידי רוח חכמים נוחה הימנו, ורק אחר דאמר משמט אני יוצא ידי רוח חכמים נוחה הימנו. [↑](#footnote-ref-18)
19. מובא בראב"ד, דף יט עמוד ב מדפי הרי"ף. [↑](#footnote-ref-19)
20. ראב"ן. [↑](#footnote-ref-20)
21. לפי זה רש"י לא יסכים עם "דברי המנ"ח (מצוה תע"ז) שנקט כדבר פשוט דמלוה שתפס חוב שעברה עליו שביעית הרי הוא עובר גם בלא תגזול, דכיון שפקע החוב אין כאן גביית חוב כלל". (חידושי ר' נחום). [↑](#footnote-ref-21)
22. רא"ש פרק ד סימן יט. [↑](#footnote-ref-22)
23. וכן בתפארת יעקב. [↑](#footnote-ref-23)
24. אולי במשמעות 'מוגזם'? [↑](#footnote-ref-24)
25. אור זרוע חלק ד פסקי עבודה זרה סימן קח. [↑](#footnote-ref-25)
26. אות רז. [↑](#footnote-ref-26)
27. רמב"ן. [↑](#footnote-ref-27)
28. רמב"ם הלכות שמיטה ויובל פרק ט הלכה כט. [↑](#footnote-ref-28)
29. באור זרוע מפרש כרש"י ומבא גם את הירושלמי. "יתכן שסובר שיש מחלוקת בדבר זה בין רב הונא שבירושלמי לבין רבה שבבבלי והלכה כרבה" (בירור הלכה אות ג). [↑](#footnote-ref-29)
30. בירור הלכה אות ג. [↑](#footnote-ref-30)
31. לא תעשה רע. [↑](#footnote-ref-31)
32. דרישה חושן משפט סימן סז ס"ק לח. [↑](#footnote-ref-32)
33. השגות הראב"ד על הרי"ף דף יט עמוד ב. [↑](#footnote-ref-33)
34. על פי בירור הלכה אות ד. [↑](#footnote-ref-34)
35. על פי נימוקי יוסף, ולא כשיטת הרי"ד שראינו. [↑](#footnote-ref-35)
36. אוצר הגאונים תשובה קפט. [↑](#footnote-ref-36)
37. מובא בתרומות שער מה אות ד. [↑](#footnote-ref-37)
38. עין איה, פאה פרק א אות יב. [↑](#footnote-ref-38)